**La Pergola – Nyerj két főre szóló romantikus vacsorát fotópályázat nyereményjáték szabályzata**

**I. A nyereményjáték részvételi feltételei**

A nyereményjáték (továbbiakban: Játék) Szervezője a Pergola-Ház Kft.

**Cégnév:** Pergola-Ház Kft. **Székhely**: 7400 Kaposvár,Ady Endre u. 5.. **Adószám**: 23461114-2-14

**Elektronikus elérhetőség**: info@pergolahaz.hu **Telefonos elérhetőség**: +36-82-411-130

A nyereményjáték adatfeldolgozója és adatkezelője a Pergola-Ház Kft.. A Játékban csak magánszemélyek vehetnek részt és minden személy csak egyszer.

**A Játékban nem vehetnek részt:** a Pergola-Ház Kft., valamint a La Pergola Panzió és Étterem vezető tisztségviselői, munkavállalói, megbízottjai, valamint ezen személyeknek a Ptk.685. § b) pontjában meghatározott közeli hozzátartozói; a Pergola-Ház Kft. megbízásából a nyereményjáték előkészítésében és lebonyolításában közreműködő személyek, valamint cégek vezető tisztségviselői, munkavállalói, megbízottjai, illetve ezen személyeknek a Ptk. 685. § b)pontjában meghatározott közeli hozzátartozói.

Játékosok a Játékban való részvétellel elfogadják a jelen Játékszabályzatban foglalt feltételeket, valamint hozzájárulnak, hogy a Játék során megadott személyes adataikat a jelen szabályzatban foglaltak szerint a Szervező kezelhesse. A Játékban való részvétel ezen szabályzat elfogadásának minősül.

A nyeremény más termékre, vagy szolgáltatásra nem cserélhető, illetve készpénzre nem váltható át. A Szervező fenntartja a jogot a Játék törlésére vagy felfüggesztésére, a nyeremény megtagadására, ha a Játék kapcsán visszaélés vagy a feltételek megszegésének gyanúja merül fel.

A nyeremény után esetlegesen fizetendő adókat a Szervező vállalja magára.

A Szervező vállalja, hogy a hatályos jogszabályok alapján a nyereményekkel kapcsolatban felmerülő, a Szervezőt terhelő közterhekkel kapcsolatos bevallási, adatszolgáltatási és befizetési kötelezettségeit teljesíti. A hatályos jogszabályi rendelkezésekre tekintettel hiányos vagy nem határidőben történő adatszolgáltatás esetén a Szervezőnek nem áll módjában a nyeremény átadása.

A játék nem rendszeres játék, csak előre ismertetett, meghatározott időszakban kerül lebonyolításra.

A játék során Szervező reklámokban hirdetheti jelen Játékot. A Játékkal kapcsolatosan jelen Játékszabályzat tekintendő teljes körű tájékoztatásnak. Az egyéb helyeken elhelyezett információk jelen Játékszabályzattól eltérő értelmezéséért Szervező mindennemű felelősségét kizárja.

**II. A nyeremények**

1 darab két fő részére szóló romantikus vacsorát biztosító Voucher, mely a La Pergola Étteremben váltható be legkésőbb 2021. december 31-ig.

**III. A játék időtartama**

A nyereményjáték kezdete 2021.06.21. (hétfő). A nyereményjáték lezárulta 2021.06.27. (vasárnap) 23:59. Sorsolás másnap, 2021.06.28 -án (hétfő).

**IV. A játék működése, menete**

A nyereményjátékkal egybekötött fotópályázatban való részvételhez a Játékosnak fel kell keresnie a La Pergola Panzió és Éttermet, ahol igénybe kell vennie az A’la carte szolgáltatást. A megrendelt ételről, mely legalább 1 főétel - a séfünk aktuális heti ajánlatából - , 1 db jó minőségű fotót kell készítenie, amit saját facebook oldalán, a La Pergola Étterem, valamint esetleges kísérője megjelölésével posztolnia kell. A posztolók között kisorsoljuk nyereményünket, amely 1 db 2 fő részére szóló vacsora utalvány, melyet a nyertes a La Pergola Éttermében használhat fel. Az utalvány 2021.12.31-ig érvényes. Az utalvány fejenként 1 leves és 1 főétel étlapról történő kiválasztására és helyben történő elfogyasztására jogosítja fel a nyertest, melyet szintén megjelölésekkel posztolnia kell.

A nyertes nevét a Szervező saját Facebook oldalán teszi közzé. Emellett a Szervező a nyertest egy Facebook üzenet formájában is értesíti, amennyiben a nyertes nem jelentkezne saját maga.

**V. Tájékoztatási kötelezettség**

A Szervező maximum két alkalommal próbálja meg felvenni a kapcsolatot a nyertessel egy Facebook üzenetben, amennyiben a nyertes nem jelentkezne saját maga. Ha a nyertes az értesítés ellenére sem válaszol, illetve saját maga nem veszi fel a kapcsolatot a Szervezővel a játék lezárultát követő két hétben, akkor azt a Szervező annak tekinti, hogy a nyertes lemondott nyereményéről. Az, hogy a nyertes csak ezen türelmi idő után szerez tudomást arról, hogy korábban nyert, semmilyen ellenszolgáltatásra nem jogosítja.

A Játékban résztvevő személyeknek ezért kifejezetten érdekük, hogy a Játék lezárulta után visszatérjenek a La Pergola Facebook oldalára, hogy ellenőrizzék a Nyereményjáték végeredményét. A nyertes ezen feladatának elmulasztásáért, a Szervező nem vállal felelősséget.

**VI. Felelősség**

A Facebook a Nyereményjátékkal kapcsolatban semmilyen felelősséggel nem tartozik. A Facebook a Nyereményjátékot nem szponzorálja, támogatja, felügyeli, illetve más módon nincs kapcsolatban azzal. A Játékos az általa megadott információkat és adatokat a Szervező és nem a Facebook számára adja át.

Az adatszolgáltatás hiányosságáért (névelírás, e-mail cím elírás, stb.), illetve az ezzel kapcsolatos, Játékost terhelő mulasztásért, az értesítési és/vagy átadási késedelemért a Szervező nem vállal felelősséget.

A Játékosok az általuk tévesen szolgáltatott adatokból, vagy a postafiókjuk levélfogadásra képtelen állapotából adódó valamennyi következményt maguk viselik.

A Szervező kizár minden felelősséget bármilyen kártérítési, kártalanítási igényért a Játékban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért.

**VII. Adózás, bejelentési kötelezettségek**

A nyeremények után esetlegesen fizetendő adót a Szervező fizeti. A nyertes köteles a Szervező rendelkezésére bocsátani mindazon adatokat, amelyek szükségesek lehetnek a nyereménnyel kapcsolatos adókötelezettségek teljesítésére és köteles minden egyéb tekintetben együttműködni a Szervezővel.

A nyeremények után a Játékosoknak adófizetési kötelezettsége nem merül fel.

Jelen nyereményjáték a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.

**VIII. Adatvédelem**

A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: "Avtv") értelmében a Szervező kezeli és dolgozza fel a játékosok személyes adatait.

Az adatfeldolgozás jogi alapja az érintett személyek tájékoztatás utáni határozott hozzájárulása. A játékba történő önkéntes regisztrációval a Játékosok hozzájárulnak az általuk

megadott személyes adataik feldolgozásához és kezeléséhez, valamint ahhoz, hogy a nyertesek nevét a Szervező mind hivatalos weboldalán, mind Facebook oldalán közzétegye.

Továbbá a Játékosok kifejezetten elfogadják és tudomásul veszik, hogy nem jogosultak ellenszolgáltatásra, ha a Játék szervezőjétől függetlenül, rajta kívülálló okok miatt, adataik nyilvánosságra kerülnének.

A nyertes a Játékban való részvételével önként és kifejezetten elfogadja az adatvédelmi szabályzatot.

A résztvevőket megilleti a személyes adataik kezelése elleni tiltakozás joga, de ebben az esetben nem vehetnek részt a Pergola-Ház Kft. nyereményjátékán.

Jelen játékszabályzatban foglalt kötelezettségek teljesítéséért a Pergola-Ház Kft. felel.

**IX. Vegyes rendelkezések**

Szervező fenntartja magának a jogot arra, hogy jelen feltételeket vagy magát a Játékot kiegészítse vagy módosítsa, kizárólag oly módon, hogy a Játék feltételei a Játékosok számára kedvezőbbek legyenek vagy a Játékszabályzat a hatályos jogszabályoknak megfeleljen.

Valamennyi, jelen Játékszabályzatban nem szabályozott kérdésben Szervező Adatkezelési tájékoztatója, illetve a hatályos magyar jogszabályok az irányadók.

**Kaposvár, 2021. június 21.**